Lawng fate ih um Raltlan mi 198 sar lala – Indonesian Navy - Chinland Today Media\nLawng fate ih um Raltlan mi 198 sar lala – Indonesian Navy\nFebruary 3, 2009 9:51 am·0 comments\nJakarta – Indonesian Navy pawl in Kawlram ih Rohingya miphun, Thailand, Aceh ramkulh tipi thuamthum sung, lawng fate ih mi 198 an tanta mi cu an ruun suak. Hi pawl hi Sabang tikulh ih Rohingya miphun mi 193 an ruaksuah hnu ih a voi hnih nak ruun sal mi pawl an si.\nHi lawng fate sungih a um pawl hi December thla ih Kawlram ihsin lawng fate 5 ih a tlan mi raltlan mi 525 pawl lakih mi an si.\nNi 21 lenglo hi lawng fate sungah an um zo. Ni sarih sung Rawl lo le ti lo ih an um ruangah mi 22 cun annunak a cem phah zo ih a dang mi 20 pawl khal Zato lamah feh pi an si.\nIndonesian foreign minister in hi ruun suah mi pawl hi Kawlramih an kuat sal tum thu asim. Amahlawngte Kawlram a cozah in Raltlan ih a um tupawl tuahmawh lo dingih thu an tiam ta tul ding a ti. Rohingya raltlan pawl in Kawlram ih kuatkir lo dingin an ngen ve.\nRaltlan pakhat ih asim nakah cun ka inn le lo ka tlansannak cu Kawl acozah in Budish ih luh dingin lotheih lo ih in fialnak ka duh lo ruangah ti.\nIndonesia a cozah cun ramthu khel ruangih raltlan an si lo, pursumnak (economic) ruangih um an si an ti.\nKawlram acozah in Muslim Rohingyas miphun pawl hi hmun neilo tiin le Bangladesh mi nan si tiin, san 2 lenglo Arakan ih an um hnu khalah a rammi sinak a pe duh cuang lo.\nRohingya 1000 lenglo Thai a cozah in hmuhsuam zet ih kan dung kar ih hleiah tipi ah lawng fate in an feh ter. Mi 650 lenglo cu an hmusuak zo.Kawlram a cozah le Thai a cozah khal hiti ih an hremnak ruangah soisel an hlawh zet.


Kum 5 A Si Laiah A Nulepa An Ṭhenaw, Kum 25 Hnuah Kutdawh Putar A Zuk Ngah Ih A Pa Arak Si – Meifar\nKorea mi Diana Kim cu American ram ah an um. Kum 5 a si laiah a nulepa in buainak an nei ih ṭongkam an elaw ciamco hnuah an ṭhenaw. Hringtu a pa cu an inn ihsin a tlan ih a hmu nawn lo.\nDiana Kim le a nu khal harsatnak phunphun an paltlang. A caan le park sung le motor sungah an riak. Diana Kim cu buaih a ngah hnuah hnaṭuan a zuam zet ih mi hlawhtling ah a cang, photography hminthang zet a si ih umnak ding neilo, lamzin kap ih um pawl a zuk ṭheu.\nLamzin kap ih um cu a nauhak lai ih arak ton zo mi a si ruangah an tuarnak pawl a theithiampi, an harsatnak pawl a pholang sak ih bawm an ṭulzia pawl a ngan ṭheu. Nikhat cu lamzin kap ih um putar a zuk ngah ih a pa ti a theithiam hngal, a kiangah ava fehnai nan a pa cun arak theithiam nawn lo.\nCun, damlonak phunphun anei ti a thei ih siizung ah a hruai tum ih arak duh lo, cutin hlaral ihsin a pa cu a kilkhawi ṭheu. Veikhat cu heart attack in a tlu thutthi ih kiangkap um pawlin siizung ah an tlanpi.\nDiana Kim in a theih veten siizung ah ava feh ve ih siizung ih aum ruangah a lungawi tuk. Siibawi pawl hnenah a damlonak pawl a simsak ih an tuamhlawm thei. Cutin a fanu khal a theithiam sal ih mipangai ah a cang, a fanu in hnaṭuan ding a hawlsak hnuah hna a ṭuan ih nuam zetin an khuasa, kum 25 hnuah an pafa in hringnun an hmangtlang thei sal.


Fast food ei ringring tu hnakin Thingtheirah ei ṭheu tu Nau pai olsawn | Falam Online Media\nZarhkhat ah fast food ei-in voili hnakih tam eitu nunau cu harhdamnak thawn milaw dingih rawl ei tu nunau hnakin nau an pai har cuang timi cu Australia mifim pawl in an hmusuak.\nAustralia mithiamsang pawl in University of Adelaide ih research an tuahnak ah an hmusuak mi a siih nikhat ah thingthei voithum ei pawl hnakin thla khat ah thingthei voikhat ei pawl in zarh hnih/thum tlai in nau an pai ti a si.\nAustralia, New Zealand, Ireland le England mi mipum 5500 luan zohhliah in kum 7 sung zirnak an nei ih fast food rawl ei ringring pawl hnakin thingthei ei ṭheu tu pawl in nau an pai olsawn hlei ah naute khal a hreisel sawn timi an hmusuak.\nNau pai tamzet cu an ei-in ṭheu mi pawl an sut ih fast food (burgers, fried chicken, tacos, pizza le fries dangdang) ei ṭheu pawl cu thingthei ei ringring pawl hnakin zarh thum tlai ah nau an pai tiah Human Reproduction journal ah an suah ih fast food ih telmi acid in nunau tii (egg cells) a tisiat ruangah nau an pai har mi siding an zum thu khal an phuang.\n← Jesuh puan tham ruangih damsuaktu kum 12 sung Thi put nui` damnak hmun siding zumumnak hmun an hmusuak\n2020 US rampi Hrilawknak Result netabik UPDATE +State tinkim →\nHmunṭhing Ramcaar lak ih Thir Tawtarawt danglam


Israel Ram Thar Din Dan III - Chinland Today Media\nIsrael Ram Thar Din Dan III\nDecember 20, 2010 9:15 pm·0 comments\nBy: Dr.Run Bik\nTheodo Herzl cun Israel ram thar din theinak dingah Zionist Congress a din ti kan thei zo. Kum zabi 19 cem lam ahhin Herzl ih pawl lawng in Israel ram thar din ding hi an buaipi a si lo ih, midang khal in an buaipi ve. Asinan Herzl cu kum 1904 ah a thi.\n1870 hrawng ihsin Russia ram le ram hrekkhat ah Juda mi pawl hremtuar peknak nasazet in a um. Cutikah thawng za tamzet cun Russia ram tla an suahsan nan Palestine ram ah an vai cuang lo. Palastine ram ih vai cu an malte. Cuti cing in an pung vivo thotho.\nLeon Uris ih nganmi Exodus thuanthu ahcun 1900 ah Paletine ah Juda mi 50,000 an um zo a ti. Himi pawl hi a tambik cu lo neihnak hnatuan lam ah an um. 1906 ah Poland ram suak David Ben Gurion cu kum 20 lawng si in Palestine ah a vai ve. David hi a senlai ahcun Juda pawl ih tong Hebrew a thiam lo. A pai’ dinmi Hebrew tlawng ihsin an tong zir cawp a si. Ram le miphun a duhdawttuk ih tlawng hman kai sang lo in Palestin ram ah a vai a si.\nBen Gurion hi lo neihnak lam ah hna a tuan ih Palestine ih rakl thleng zo mi pawl a ho. Lo neihnak lam lawng si lo in Trade Uion lam ihsin a miphun hrangah hna a tuan. First World War a ra thlen tikah Palestine rak uktu Ottaman Turk pawl ih kaih an tum ruangah Ben Furion cu United States ah a tlan. Raal do-awk sung cu USA ah a um. USA ah Juda nu pakhat nupi ah a nei.\nRaldo awklai ahkhan British pawl in anmah tantu dingah Juda mi pawl cu an duh ruangah Juda mi pawl cu an tlawn. Ral reh hlan deuhte 1917 ah British Foreign Secrectary Lord Balfour cun Balfour Declaration timi thu a suah i, cunah cun raal a reh tikah British kumpi cun Juda mi pawl hrangah zalenmi ram a din sak ding tiin thu an tiam.\n1918 ah leitlun ralpi veikhatnak cu a cem ih British pawl cun Turk pawl cu an dawi, Cutawk lai in leitlun pawl tum bik League of Nations cun Palestine ram kil khawi dingin British kumpi cu mawhphurhnak a pe. British pawl ih thuneihnak ngaingai an run neih cun Juda mi pawl tlun ih an thutiam cu an ti hlawhtlin ter lo. Himi hi Arab pawl ih Palestine ram ih Juda mi pawl vaih an dodal ruangah a si. British pawl ih Arab pawl an rak tihnak cu Arab ram pawl ih zinaan(petrol) an rak neih ruangah a si.\nIsrael Ram Thar Din Dan IIIBy: Dr.Run Bik Theodo Herzl cun Israel ram thar din theinak dingah Zionist Congress a din ti kan thei zo. Kum zabi 19 cem lam ahhin Herzl ih pawl lawng in Israel ram thar din ding hi an buaipi a si lo ih, midang khal in an buaipi ve. Asinan Herzl cu kum 1904 ah a thi. 1870 hrawng ihsin Russia ram le ram hrekkhat ah Juda mi pawl hremtuar peknak nasazet in a um. Cutikah thawng za tamzet cun Russia ram tla an suahsan nan Palestine ram ah an vai cuang lo. Palastine ram ih vai cu an malte. Cuti cing in an pung vivo thotho. Leon Uris ih nganmi Exodus thuanthu ahcun 1900 ah Paletine ah Juda mi 50,000 an um zo a ti. Himi pawl hi a tambik cu lo neihnak hnatuan lam ah an um. 1906 ah Poland ram suak David Ben Gurion cu kum 20 lawng si in Palestine ah a vai ve. David hi a senlai ahcun Juda pawl ih tong Hebrew a thiam lo. A pai’ dinmi Hebrew tlawng ihsin an tong zir cawp a si. Ram le miphun a duhdawttuk ih tlawng hman kai sang lo in Palestin ram ah a vai a si. Ben Gurion hi lo neihnak lam ah hna a tuan ih Palestine ih rakl thleng zo mi pawl a ho. Lo neihnak lam lawng si lo in Trade Uion lam ihsin a miphun hrangah hna a tuan. First World War a ra thlen tikah Palestine rak uktu Ottaman Turk pawl ih kaih an tum ruangah Ben Furion cu United States ah a tlan. Raal do-awk sung cu USA ah a um. USA ah Juda nu pakhat nupi ah a nei. Raldo awklai ahkhan British pawl in anmah tantu dingah Juda mi pawl cu an duh ruangah Juda mi pawl cu an tlawn.\nRal reh hlan deuhte 1917 ah British Foreign Secrectary Lord Balfour cun Balfour Declaration timi thu a suah i, cunah cun raal a reh tikah British kumpi cun Juda mi pawl hrangah zalenmi ram a din sak ding tiin thu an tiam. 1918 ah leitlun ralpi veikhatnak cu a cem ih British pawl cun Turk pawl cu an dawi, Cutawk lai in leitlun pawl tum bik League of Nations cun Palestine ram kil khawi dingin British kumpi cu mawhphurhnak a pe. British pawl ih thuneihnak ngaingai an run neih cun Juda mi pawl tlun ih an thutiam cu an ti hlawhtlin ter lo. Himi hi Arab pawl ih Palestine ram ih Juda mi pawl vaih an dodal ruangah a si. British pawl ih Arab pawl an rak tihnak cu Arab ram pawl ih zinaan(petrol) an rak neih ruangah a si.\nIsrael Duh dan Leh Palestinian Duhdan Kalh Aw


Do Awknak Ttheh Ah Daihnak - Chinland Today Media\nDo Awknak Ttheh Ah Daihnak\nDecember 7, 2009 8:59 am·0 comments\nCuti cun minung ruah ban lomi Pathian ih daihnak in nan thinlung le nan ruahnak cu Khrih Jesuh ah himte’n a kilkhawi ding. -Filipi 4:7\n– Daniel 5-7\n– 2 John\nDecember 7, 1941 ah Mitsuo Fuchida ih mawnmi Japan raaldonak vanzam cu raaldonak vanzam phurtu lawngpi Akagi par ihsin a zuang suak. Hawaii tikulh, Pearl lawng colhnak hmun ih US raalkap bur umnak cu rin lo pin an va do.\nAn do-awk sung hmuahhmuah Fuchida cu a zuang-a phar, thihnak ihsin a luat fangfang. Do awknak a cem tikah a ruah vek a si saal lo tikah a thin a har.\nCuih hnu kum rei hlan ah a thlarau ih a haalmi thinnomnak thu a thei suak. Khirstian fala note, a nu le pa Japan pawl in an thahsak mi nu in Japan thawngtla pawl hnenih Pathian hna a ttuantu cun Fuchida in Bible a siar rero ti a hmuh tikah a lung kimzet.\nCross parah Jesuh in “Ka pa, an sualnak run ngaithiam aw, ziang kan tuah ti an thei lo,” (Luka 23:34) timi a siar ngah tikah fala nute hi a raal pawl parih duhdawtnak a langter zia a hmu suak. Cuih ni ah Fuchida cu Khrih a zum suak.\nA miphun pawl hnenah Pathian thu simtu ah a cang. “Pathian ih daihnak in nan thinlung himdam te’n a kilkhawi ding (Filipi 4:7). Khrih zumtu in thlangam daihnak an co (c.6).\nCuih hnangamnak na ngah zo maw? Ziangvek dinhmun na thleng khal le, a poi lo. Pathian in na hnenah thil ttha a tuah.\nHnaihnoknak lakah daihnak a um,\nMit a fiang lo hmanah lungawinak a um;\nTheih fiangnak a um,\nA hnen ih kan tthum awk tikah.\nDaihnak ngaingai cu raaldonak um lomi a si lo:\nPathian ih umpinak sawn a si.\nRuangah um lomi Pehtlaihnak\nTthen-awknak Puanzar Dunglam\nZumnak thawngin Nehnak\nRo Ttha Taan\nA Thar Hnakin A Ttha sawn\nPathian Ih Hmun Hleice


Japan PM Khualtlawn Titawp Hrih - Chinland Today Media\nJapan PM Khualtlawn Titawp Hrih\nJanuary 19, 2013 7:43 am·0 comments\nTOKYO : Japan PM Shinzo Abe in, Asia ramsung ih khual a tlawnnnak cu tu ah a titawp hrih ih, an ram lam ah a kirsal ding. Ziangahtile, Japan hnatuantu le engineer pawl cu Algeria ramsung ih kaihawknak thlengmi ah an tel ve ruangah asi. Hitawk ih tel mi 3 pawl cu a nunnak ruah ding umlo in an him ko nan, midang 14 pawl ih thuhla cu theih asi hrihlo.\nAbe hin, PM sinak a ngah veten a tuahmi cu, Asia ramsung ih ram pawl hnen ah khual tlawng in a can a hmang. 17.1.2013 ah khan, Thailand hruaitu nu thawn tonawknak an nei thei. Cumi theh in, Indonesia ih thlawng ding asi. Japan Deputy Chief Cabinet Secretary Katsuno cun, “Algeria pawl ih thiltuahmi cu a thalo zetmi asi. Hivek cu ngaihdam theih thil khal a si lo ih, hivek hi an tuah nawnlo ding hi a thupi zet asi” ti in asim ve.\nUS Ralkap Thawngtla Electric Tohkham Thawn That\nWASHINGTON : American ram ih thawnginn pakhat ah, 16.1.2013, Tlawngkai Nithum Ni ah, 9.08 pm ( US can ) ralkap hlun pakhat, mai tuanpi 2 thahnak ruang ih thawngtla Robert Gleason, kum 42 mi cu, Electric thawi tuahmi tokham ( chair ) thawn an that asi ti in ramsung thuthang cun asim. 2010 hnu ah hivek ih thahawk hi a hmaisabik asi. 2007 ah kum 63 mi, 2009 ah kum 26 mi pawl a that ih, thihtiang thawngtla ding ih an retmi asi.\nLeitlun Kum Upa Bik Japan Miin Kum 116 Nak Suahcam Lawm\nBank 217 Ih Paisa La Thuptu Ti Ih Puhmi Algeria Mi Kaingah\nAlgeria Ih Kaihkhihnak Mithi Tam Vivo\nLeitlun Kum Upabik Thi\nBritish Mi, Pitar Kum 56 Cu Indonesia Ram In Thi Dingin A Tlunthu Relsak\nJapan In ISIS Ih Phutnak Thiamlocan


A Dik Rorimi A Si - Chinland Today Media\nA Dik Rorimi A Si\nSeptember 15, 2010 3:13 am·0 comments\nHih cakuat sungih ka nganmi hi Pathian zaangfah lainatnak taktak a si ti’n a thei fiangtu ka si ih cuih zaangfahnak sungah hnget tein ding uh. – 1Peter 5:12\n– Thufim 22-24\n– 2 Korin. 8\nKa inn zungkhaan phar parih thil taarmi pawl lakah a tthabikmi cu a dik ngaingai a si, ti theihternak caken (Certificate of Authenticity) a si.\n2002 April thla ih US Space Shuttle flight 110 thawn an thlahmi Lt. Col. Rex Walheim in Nitin Thlarau Rawl sungih “Pathian ih sunlawinak hmuh” timi cahram a kengta. Welheim ih i kuatmi caken cu himi cahram hi leilung taanta in Space Shuttle sungah hun ken a si ngaingai, ti langternak caken a si.\nA caancaan ah cuti vek caken kan ttul ttheu. “Pathian ih sunlawinak hmuh” timi cahram hi mi pakhat hmuh tahrat in, “Hih cahram hi Space Shuttle sungah hun ken a si,” tiah sim ningla caken a um lo ahcun i zum lo ding. Asinan Walheim ih caken cu thudik langternak a si.\nPeter in a phuanmi thuthangttha cu Pathian ih zaangfahnak dik a si ti langternak ah caken a tuah. “Hih cakuat sungih ka nganmi hi Pathian zaangfah lainatnak a si ti’n thei fiangtu ka si,” (1Pet.5:12) a ti. A cakuat siartu pawl ruahsannak le raaltthatnak nei dingin harsat tuarnak khal Pathian ih zaangfahnak langtertu dik an si tiah thu a tiam hngai.\nPathian ih zaangfahnak langtermi na hawl maw? Peter cakuat pakhatnak siar awla a zirhmi parah lungkimnak nei aw. – Dave Branon\nBible cu tlang saangpi vekin a ding,\nMinung ih tuahmi tlunlam ah;\nA thudik in a palhmi a fiangter,\nZiangtik hmanah an siatsuah thei lo. – Lillenas\nPathian rinsan cu A Ttongkam thianghlim rinsan hi a si.\nA Daan Kel Te'n\nAmah Tel loin Tlung Hlah


Na Tlangvalpa Na Rinsan Thei Dan Ding - Chinland Today Media\nNovember 1, 2012 5:05 am·0 comments\nNa tlangvalpa mizia le na hrang pasal ṭha a si ti na theihtheinak ding ahcun a cangtheitawkin theih na tum ko lo ding maw?\nThuamhnaw kan lei ding hmanah kan hril rero asi ahcun kumkhua kan umpi ding kan pasal cu ziangtluk kan uluk ding?\nNa tlangvalpa kha nan um tlang ngaingai tikah a lo duh ngaingai pei maw timi tahfung tampi a um. Cumilakah a larzet mi malten tarlang sehla.\nNa dam lo tikah ko aw:\nNa damlo tikah ko aw. A lo duh ngaingai asile, a lo veh ding ih na hrangah a tuul mi pawl a lo tuah sak ding. Na ei ding sivai tiang a lo leisak ding. Ka damlo tikah ziangtin in enkawl ṭheu ding timi khal na hmuh cih thei ding.\nA lo duhdawt ngaingai ahcun a lo zangfak dingih na nuamnak ding lawnglawng a tuah ding. Na ihkhun kiangah to in capoh tla a lo sim ding. Cun, a lo vehnak ah thil a lo sum ding. Cun, rawl tiang lo barh ding. Cutin, na parih a cangvaih daan na theithiam ding.\nFala Dang A Hmuh Daan:\nFala dang a hmuh daan cu anau nu maw, a sungkhat unau pakhat khat hnenah na sut thei. Ahleice in a nu hnen khalah na sut thei. Cun, nan feh tlang caan khalah fala a mitmei daan le a zoh daan in na theithiam thei ding. Cun, fala thu a rel can ah nunau le fala dang a hmuh dan fiangzet in a rel ngah ṭheu ding cuvek cu ṭhaten na ngai ding mi a si.\nNa nunnak tiang lo siatsuah theitu minung asi thei in na ralring ding. Nunau parih duhduh ih ṭong hmuahhmo pawl a si maw timi khal na zoh fel tengteng dingmi a si.


Hngauhsantlak Pehtlaihnak - Chinland Today Media\nOctober 22, 2012 12:28 am·0 comments\nBible Siar Ding: Saam 52:1-9\nSikhalsehla kei cu Pathian Inn kiang ih a khomi,\nOlif thingkung bangtuk ka si.\nA hmunmi a duhdawtnak cu kumkhua in ka rinsan a si.\n– Saam 52:8\nNa suahpi na unau pawl, asilole na rualpi pawl parah rinsannak le hngauhsannak thinlung na nei dah maw? anmai’ bomnak lawng rori na poimawhtuk caan ah nangmah cu zianghman si lo vekin an lo tuah dah maw?\nMi pawl in kan thinlung ih kan ruahnak vek si loin kan thin in harter caan a um ttheu men ding. An tumtah hrim tla a si thei, tumtah hrim lo tla si thei, an thupitter sawnmi asilole co-u an pekmi a thlengh aw thei men, kiangkap thil umtu daan in na thin a lo hnaihnok tla si men thei, asilole an thinlung khuaruahnak an thlengh tla a si mai thei. Ziang a va si hmanah atu le tu thinnom lonak le kaa zum vekin thil a hung si lo ruangah thinsiatnak kan tong thei. Netalam ahcun cuti vekih thinnatnak ton ding ttih ruangah zohman ka rinsan hngai nawn lo ding ti’n thuhrisahcatnak neih tla thil olte a si.\nBawipa cu milai bangin mi a lehrul lo. Anih cun A duhdawt zaangfahnak kan parah a karhzaiter deuhdeuh ih Amah ih hram rak thawhmi le tthangso dingin a cawmdawlmi kan pehtlaih awknak (relationship) parah hram a bun sawn a si. Pathian cun ziangtiklai caan khal ah kan tthatnak ding hrangah a tthabik le a cang thei dingbik in in lehrul a si. A ttul a si ahcun nunsimnak asilole duhdawtnak thawn nun remtthatnak tla in nei.\nKan dinhmun ziangvek a va si hmanah, kannih cu zalenzet in asilole rin-awzet in Bawipa ih duhdawt zaangfahnak parah kan hngauhsan thei a si, ziangahtile cumi cu Amah ih aamahkhannak parih kan pehtlaih awknak a si ruangah!\nBawipa, Na duhdawt zaangfahnak co dingah ka phu lo, cu cingin Nang cun ziangti khalih co thei dingin thu in tiamkam. Na duhdawt zaangfahnak cu ziang bangtuk nunsimnak thawih kop aw ih a ra thlen hmanah rinsan ngam thotho dingin in bawm hram aw.\nTuni ah Bawipa ih duhdawt zaangfahnak ka ttulmi ah ziangmi si ka ton?\nHimi dinhmun ah ziangti’n A duhdawt zaangfahnak ka hngauhsan ding?


THUKHAM 10 THINGKUANG (Ark of the Covenant) UM NAK ETHIOPIA ??? – Ethuthang\nTHUKHAM 10 THINGKUANG (Ark of the Covenant) UM NAK ETHIOPIA ???\nAliamzo kum 3000, Israel miphun nelrawn ih an vak lai, Moses in Sinai tlangpar ih a lak mi Thukham 10 le a thingkuang hi Christian santhuanthu ih thil thupi pakhat ah a tel ve. Hi thingkuang umnakding awmang hi kan mah Christian pawl lawng siloin zumlotu tamzet khalin buaipi in an thinlung a lak zet ve.\nMi tam zet cun 586 BC hrawng, Babylon pawl in Jerusalem temple an siatsuah ttum ah ahlo lanta ti`n an zum nan Ethiopia pawl cun Siangpahrang Solomon le Queen of Sheba (Makeda) fapa Menelik 1 san lai ihsin tuni tiang an ram ih um in an rel ve.\nEthiopia ram a thlen dan\nEthiopia thuanthu sung um vek asile fimthiamnak lam ngaisang milian hmelttha mi-dum Queen of Sheba hin Siangpahrang Solomon ih lenn zia, fim zia thu a theih tikah rimhmui phunphun, sui, ngun le lungmankhung phunphun laksawng keng in Solomon ih fimnak hniksak dingin Jerusalem lam a pan. Jerusalem athlen hnu Solomon thawn an tongaw tikah a thusut duh mi hmuhhmuh cu a sut ttheh. Harsazet ih aruahmi a thusut mi hmuhhmuh cu solomon in olsamzet ih a saan thei ruang ah le Solomon ih lennak pawl amai mit rorin a hmu tikah mangbang zetin alungci a mit thluh.Cuticun a ngaisang emem mi Siangpahrang Solomon cu laksawng tam zet ape hnu ah it tlang in Solomon ih fa a pai.\nQueen of Sheba cu lunghmui emem in a ram ah atlungsal ih Ibn al-Hakim, “son of the wise man” ti’h hmin apek mi Solomon ih cithlah fapa te cu a run nei suak. Ibn al-Hakim cu a hung tthanglian vivo ih Menelik 1 ti ah hmin thleng in kum 20 aluan hnu ah a pa Solomon tongding in Jerusalem ah a feh.\nCutin a pa hnen um phah in kum 3 sung Moses daan (Law of Moses) a zir nan Jerusalem um Israel miphun pawlin Solomon hnen ah na fapa Menelik thawn nan aw, hmel, riruang le nan mawi dan pawl a bangawtuk ih zosawn kan Siangpahrang nan si ti kan theithiamlo, curuangah Menelik hi an ram ah tlunter salaw tiah an dil.\nSolomon cun thu tthaten a ruat hnu ah, ka fapa an ram ih tlunter sal nan duh a si len Jerusalem ih um puithiam sang pakhat fingfing in nan fapa upabik le Israel hnamtinkim lakih hnamkhat fingfing in minung 1000 ciar nan thlunter le lawng ka tlunter ding ti`n a let hai. Cutin Israel mipi khal cun Solomon ih a sim mi lungkim in Menelik cu an ram ih kuat sal an tum.\nMenelik an ram ih a tlun hlanah athluntu ding ih tel ve Jerusalem puithiam sang Zadok fapa Azariah ih mang ah Thukham 10 retnak Thingkuang lak thup dingin laarawknak a hmu. Azariah cun laarawknak a hmuh mi cu Menelik hnen a sim tikah Menelik cu a thin a heng zet nan Zadok fapa Azariah cun PaThian in na ram ih tlunpiding a duh sawn mi si ti`n a sim ih a lem thei sal.\nMenelik in Thukham kuang a ram ih tlun ding a lungkim veten Thukham kuang lem pakhat an tuah ih a ngai thawn athupten an thleng. Cui thu cu Solomon in atheih tikah a thin a heng ngaingai ih a fapa le a thluntu zaten that ttheh ding in a dawi nan a mang ah dawilo dingin laarawknak a hmuh ruangah a tthulh sal ih an puithiam sang pawl hnen ah zohman theihterlo dingin thu a suah. Hi ni ih thawkin Thukham 10 Thingkuang (Ark of the Covenant) hi tu ni tiang Ethiopia ram ih umlanta in an rel.\nTHUKHAM 10 ANRET NAK “CHURCH OF OUR LADY MARY OF ZION”\n(Ethiopia ram pawl ih reldan)\nThukham 10 Thingkuang (Ark of the Covenant) hi Ethiopia, Axum, the Church of Our Lady Mary of Zion biak-inn ah a um ih kohran-daan hngetkhoh tak hnuaiah kilkhawi in a um.\nA kiltu ding ih an ret mi puithiam sang mi pakhat siarlo zohman ih zoh sian a si lo. A kiltu puithiam hi Virgin a si tengteng ttul ih a dam sung Thukham kuang kil ding in a nunnak a pe aw ttul ih a san sung a leng ah kekar khat khal suah a theih lo.\nA kiltu hmuahhmuah hi Thukham kuang ih power le a tleunak ruang ah mit siat in dam rei an um lo. A thih hlanah a mah in Thukham kuang kilkhawitu ding mithar a hril ta tengteng a ttul.\nHi Thukham 10 Thingkuang le a kilkhawitu thuhla hi research tuah in History channel pawl in Documentry film 2008 ah an rak suah dah. Nation Geographic pawl khal in thukham kuang Ethiopia ramsung an luhpi ih an feh an ti nak lamzin zawh in research an tuah ih kha lai ih an hman mi raithawi nak kheng tivek pawl tulai technology thilri hmang in zingzoinak an nei. Thilri an hmanmi hrekkhat cu Moses san lai ih rak um dah mi tla a rak um ve ngaingai an mang a bang zet.\nHistorians hrekkhat cun Thukham 10 Thingkuang (Ark of the Covenant) hi Ethiopia, Axsum ah a um ngaingai ding an zum nan tu lai zirsang hrekkhat cun zohman ih hmuh dahlo a si ruang ah le khuahlan thilri power nei hmanrua rak hawl in an tuah dan zirnak nei ih artcilh tu Hitler ngaihven a hlawhlo ruangah a um taktak ding an zum lo.\nHminsin ::: Queen of Sheba hi kan Bible (I SIANGPAHRANG 10) sung ah le (2 SANSIARNAK 9) sung ah ciangzet in a lang.\n***Siangpahrang Solomon hi nupi 700 (Siangpahrang phun/rimnam), nusun 300 a neih mi sung ih tamsawn cu politic, sipuaiyi, ramkhat le ramkhat rualremnak an nei thei nak ding hrang ruahsan ne ih a neih mi an si***\n← MULUKOLH LE NAUHAK NU TE\nSTATUE OF LIBERTY IH DUHSAN HREKKHAT →\nLEITLUN AIRPORT ṬHABIK 10 PAWL\nMarch 22, 2018 Author Comments Off on LEITLUN AIRPORT ṬHABIK 10 PAWL\nRUL bang ding in tuah hrim mi tiih soiseltu nei tamzet Paul VI Audience Hall (+VIDEO)\nMay 21, 2018 Iris Hnem Comments Off on RUL bang ding in tuah hrim mi tiih soiseltu nei tamzet Paul VI Audience Hall (+VIDEO)\nLeitlun Samtung (Mohawk) saubik cu 4 ft in a sau (+VIDEO)\nApril 28, 2018 Iris Hnem Comments Off on Leitlun Samtung (Mohawk) saubik cu 4 ft in a sau (+VIDEO)


Mi Siatsuah Thei Ttongkam - Chinland Today Media\nMi Siatsuah Thei Ttongkam\nSeptember 23, 2010 1:35 am·0 comments\nRuahnak nei cuca lo ttongkam cu kawlnaam vekin thukzet in mi a sun, asinan mifim ttongkam in hma a damter. – Thufim 12:18\n– Esther 9-10\n– Tirhthlah 7:1-21\nThufim ngantu in mi-aa ih ttongkam cu kawlnaam vekin thukzet in mi a sun (Thufim 12:18) a ti. Kan ttongkam cu kap tampi a neimi Swiss raalkap naam vekin pakhat le pakhat kap tampi saat aw in kan siatsuah aw thei.\nA harhdam lomi lungput ihsin a suakmi thinhennak, aithawhnak, diriam lonak, ngaithiam thei lonak, beidongnak, donharnak, mawhthluknak, thinphannak tivek pawl in mi a siatsuah theimi ttongkam a suahter. Kan ttongkam in kan saat tan awk tikah hma kan pu ih rualpi sinak le pehtlaih awknak an catter. Pathian ih a fihmi thil pasarih lakah unau pawl lakih harsatnak a suahpi ttheutu pa, timi a tel (Thuf. 6:16-19) hi mangbang ding a um lo.\nHih sualnak pawl hi ziangti’n kan hrial thei ding? Kan ttongmi kan raalrin a ttul. Mi thurel le mi thangsiat, mi damtertu si loin mi nattertu ttongkam pawl hlon ding. Porh awknak, thuphanper, mi thin nattertu le mi tthentthektu ttongkam pawl cemter a ttul. Duhdawtnak, ngaidamnak, lainatnak le thudik in kan ttongkam le pehtlaih awknak ukter sawn ding. Netabik ah Jesuh in ngaidamnak, duhdawtnak le zaangfahnak ttongkam kan hrangah ttongta lo sehla nang le kei hi khui ah kan um ding?\nCuruangah na naamsau kha hlon hlo awla na ttongkam cu mi bomnak le mi damternak ah hmang aw. – Joe Stowell\nBawipa, ka hmur ah tacik khen aw,\nRaalring te’n kilkhawi thei dingin i bawm aw;\nKa simmi thu le zamrang ih ka nolh saalmi,\nMaw ka lei, raalring aw! – Bosch\nKan ttongkam cu saktuah theinak le\ntthiatbal theinak huham a nei.\nNA BAWM THEILAI MAW\nNunnak Cu A Ttha\nHling le Pangpar\nZumnak ih Hrampi\nKhinah A Um Ringring


Thlanglam UWSA Thinphang Dinhmun | VCTH\nThlanglam UWSA Thinphang Dinhmun\nHome » Thuthang » Ramsung » Thlanglam UWSA Thinphang Dinhmun\nBy vcth on July 4, 2013.\nKawlram ralkap cun thlanglam Wa ram cu nasa takin bei a tum ih ralkap thazang a belh ciamco. UWSA battalion 171 ih ukram ah Kawl ralkap pawl cun pokpiteng le ralkap Mawtaw ṭhip 130 leng cu Mine Pyin lam an pan tiah mit ih a hmutu pakhat in a sim.\nKawl cozah cu Restoration Council of Shan State/Shan State Army (RCSS/SSA) thawn kap aw lo ding lungkimnak a la ih tulaifang cu SSA thu ah buai ding le ṭih ding a um lo. Curuangah an thazang zate in UWSA an nor theinak a si.\nTu Kawl ralkap ih batmi Wa thlanglam uknak cu Thailand thawn ramri, Thailand lam in si le Chiangrai le Chaingmai ramṭhen thawn ri aw a si. Thialand cun Wa cu a bawm lo ding ti a fiang, ziangah tile a ram sung ih rit theih sii tambik thun luttu an si.\nCu vekin Saklam Wa pawl in rak bawm ding tiah le an karlak ah hmun kau pi Kawl cozah uknak a um fawn. Hi thil pawl ruangah thlanglam UWSA cu thinphang dinhmun ah an ding.


Ziangruangah Duhdawtnak Hi! - Chinland Today Media\nDecember 14, 2012 11:07 pm·0 comments\nKa can cem le heukhau men in duhdawtnaklam thu ka ngan nawnlo ding ka ti ṭheu. Asinan, romantics lam thu hi ka thinlung cirhti puutnak ah a kaang thei hrimhrim lo ee! Kum 4 sung fala leng tahratin ka khawsa. Ka can tampi cem in ka tawivak. Hmuhsuak mi le theihsuakmi tla ka nei hnuihni.\nAsinan Solomon siangpahrang cu ka bang ka tinak a si lo. Can tampi ah ziangruangah\n“Do you love me?” timi kan sut aw ṭheu timi tla ka ruat. I love you! timi te khi, a rak thaw duahdo hmang! A thlumbik tla a si thei, a hnaṭuan daan bulpak tinah a bangaw lo men ding. Kei ka hrang ahcun lungawinak thlarau pakhat a si rori ko ve.\nKei, Parte in ka lo duh in ti zan kha, lamtluan in ka hni, ṭullo tuk mi tla ka sit phah. Micakbik le mawibik vekah ka ruat aw. Cun, khat lei ah tucun Parte hnenah ziangkim ka sim thei timi ka ruat fawn. Keimah hi mipa luck tuk lo ka si vekin duhdawtnak rak haal emem tu ka si ve thawn…Parte ka lo duh, ka lungawi tuk…timi ka thinlungah a khat. Ka rinum ding Parte timi thawn!\nFala in a tlangval hnenah ka lo duh a ti veten a tlangvalpa in ziangmi a tumtah ti ka thei lo. Kei ka tumtah cu, Parte parah ziangkim tuah theinak ka nei thlang tin ka ruat aw vukvi cih. Asinan, ka duhduh in a parah ka cangvai tum tinak siloin, ka haal duahdo mi duhdawtnak thu tampin sim ka tum sawn asi. Parte cu hmuhsuam le nautat ka tumlo, ka duhdawtnak cun ka tuam mawi ding timi ka tumtah sawn a si.\nKa hnam ding ih, a kutkai phah in lamtluan ka fehpi ding timi cu ka hrang ka ruat siang hrih lo. A kiang um men hman nuam ka ti…tu ahcun duhdawtnak thu ka sim tikah I ngaisak thlang ding timi ka ruah hrimhrim ah ka aipuang.\nAsinan ruahlopin, kum 2 sung kan duhdawk hnu ah….\nGangnam Style Chin Ṭongin


Bank 217 Ih Paisa La Thuptu Ti Ih Puhmi Algeria Mi Kaingah - Chinland Today Media\nJanuary 8, 2013 11:06 am·0 comments\nBANGKOK : FBI in bank paisa la thuptu ti ih kaih an duhzetmi pa cu, Bangkok palik pawl in an kaingah zo. FBI in kaih an duhmi 10 lak ih telve mi asi. Algeria mi asi ih kum 24 mi, Hamza Bendalladj timi pa asi.\nHipa hi 6.1.2013 Sunday sun ah, Bangkok’s Suvarnabhumi Airport ah Malaysia paisa thleng ( transit ) a tum lai ah an kaingah asi thu Immigration Police Commissioner Lieutenant General Phanu Kerdlabpol cun asim asi. “FBI in kum 3 tluk an hawl rero mi cu Thailand a ra luh veten kan kaingah asi.\nHitawk ih kan kaih laitak ah hin a hnen ah satellite phone, notebook le computer pawl thawn kan kai ngah si” ti in asim. Hipa hin voikhat khual a tlawn ih paisa thleng a tuahnak ah US $ 10-20 tiang a ngah ding ih zum asi. Kum 2008n ah Algerian College ihsin degree a ngah ih, a thiamnak hmang in leitlun mi tamtak bum in sumpai a eisak. Hipa hin bank 217 tluk ah siatnak a thlenzo ding zum asi thu Phanu cun a sim bet.\nNauhak Ruknak Malaysia Ah\nAfrica Khawmual Ih Al Qaeda Hruaitu Thar Hril\nBoston Bomb Puak Tertu 1 Police Pawlin Kap That, A Dang 1 Hawl Vivo


Mithianghlim John the Baptist (kumzabi 1) June-24 | Radio Veritas Asia\nMithianghlim John the Baptist (kumzabi 1) June-24\nFala Thianghlim Maria vekin Johan khal le a kumkhua Vancungram ih a luh nak puai lawng si lo in leitlun ih hrin a si nak Puai tuah dingah a cuangcee in caan tha a ngah. A nu le a pa pawl cu Pathian ih mithmai ka ah mi tlaitluang an si.\nElizabeth cu nucing a si ruangah nau a nei thei lo ih a kum khal a upa vivo thlang. Nikhat ah Zechariah cu Biakinn ih Pathian hna a tuan lai ah Vancungmi Gabriel in lang nak a hmuh ih, “Zechariah, na thinphang hlah! Pathian in na thlacam nak cu a lo saang ih na nupi Elizabeth in Fapa a hring ding,” tiah a rak sim. An mah cu an tar thlang ruangah Zechariah in a sim sal. Vancung mi Gabriel khal in, “Ka tong mi na zum lo ruangah ka tong mi a cang hlan sung hmuahhmuah tong thei lo in na um ding,” tiah a rak ti.\nElizabeth Fa a hrin hnu niriat ah an sungkhat unau, rualpi pawl le an inn hnen pawl an ra ih naute cu vun zim tan nak an lak ter. A pai hnam thlun in, “Zechariah” tin a hmin pe ding ih an ti tikah, Elizabeth in, “John tin kan ko ding,” tiah a rak ti. An innsungsang ah cuvek hmin nei zohman an um lo ruangah an mang a bang theh.\nAn pa khal in cahnah in, “a hmin cu John a si” tiin a rak ngan. Cui caan ah a kaa cu rin lo pin a hung ong aw ih, “Isarel ih Pathian hnenah sunlawi nak um hram seh,” tiah Pathian cu a thangthat.\nNaute cu nikhat hnu nikhat a thang lian vivo ih thlarau thianghlim thawn a khat. Isarel miphun pawl hnen ih lang nak an hmuh hlan lo nelrawn ah an rak um.\nMithianghlim Irenaeus June-28\nMithianghlim Aloysius Gonzaga (1195-1231) June-21\nJune-2 Alexandria ih mithianghlim Cyril\nMithianghlim Justin ih Thuanthu Tawi


An Harsa Tuk Ruangah An Fate 4 An Zuar, Lei An Tum Ih An Fapa In “Ka Nui Hnen Lawngah Ka Um Duh” A Ti – Meifar\nMyanmar ramsung cu Covid-19 in arak nuai ciamco hnuah ramsung buainak a suak, cumi hnuah Covid-19 thlisia a hrangsal cu zo cio khal an harsa thluh.\nShan State, Panglong Township, Naung Lai khua ah nunphung puai an nei ih cutawk ah nupa tuakkhat in an fate 4 an va zuar thu theih a si. Nupa tuakkhat cu kum 30 mi hrawng an si ih khuate ih um an si, puainak ah an fate 4 in an zuar thu an au ih a pek khalin an pe thei thu an rel.\nAn fapa upa bik cu kum 5 mi a si ih a sangtu cu nunau kum 3 mi a si. Pahnihnak cu kum 1 le thla 6 mi a si ih nautabik cu thla 5 mi a si, an fate 2 cu hnawiti an fawp lai. Tulai an harsa tuk ruangah an fate pawl cu an cawm thei lo tin an rel.\nPuainak ih tel nunau pakhat in an fapa upabik cu ka cawm duh a ti, asinan an fapa upabik in thilumdan arak theithiam zo ih “Ka nui hnen lawngah ka um duh” a ti cu kiangkap um pawlin an lainat tuk.\nKiangkap um pawlin an fate cu zuar lo dingin an hnem ih ei le in ding an pe, mithmutu pakhat in “A nu hi a fim tuk lo ding a bang” a ti.\nKiangkap um pawlin sumpai an thawhkhawm ih paisa ting 2 an pe, cumi hnuah Panglong lam an feh duh thu an sim ih mi ṭhenkhat in an va thlah liam. An thuhla cu online sungah an tarlang sak ih ṭhenkhat in bawmnak an pe duh nan an hmu thei nawn lo ti a si.\nMin Aung Hlaing Ih Birthday Lawmnak Puai Tuah Dingin An Tawlrel


Pathian Hnen Phone Cakuatnak - Chinland Today Media\nPathian Hnen Phone Cakuatnak\nMarch 22, 2010 12:53 am·0 comments\nHi bangtuk in nan thuhla kan theih vete in nan hrangah thla kan cam ringring. – Kolose 1:9\n– Joshua 10-12\n– Luka 1:39-56\nWashington Post timi thuthangca ih cahram pakhat ah, kum 15 nute in thla khat sungah telephone sungin ca (message) a kuat suakmi le cakuat a ngahmi 6,473 a kim thu a ngan. Cu nute cun a rualpi pawl thawn cat loih an pehtlaih awk ringringnak parah, “Himi locun ka thi ding,’’ tiah a ti. Amah lawng si loin thu zingzoitu pawl in US ih mino tleirawl tete pawl in a tlangpi thu in thla khat ah telephone message ca vei 2,200 an kuat aw, tiah an sim.\nHivek phone thawn biak awk thei vekin Jesuh zumtu pakhat cio khal thlacamnak thawn Pathian kan biak thei ve ti in theiter. Paul in cat baang loin midang hrangah thlacamnak a nei: “Nan hrangah thla ka cam ringring’’ (Kol.1:9). “Thlarau ih a lo hruainak bangtuk in ziangtik caan poh ah thlacam uh’’(Efe.6:18). “Thlacam ringring uh” (1Thes.5:17). Ziangti’n kan tuah ngaingai thei ding?\nMissionary Frank Laubach cun nitin a hmuhmi pawl hrangah thlacam saknak a nei ih, thlacamnak in “mikaptu” a si. Midang hrangah phone ca Pathian hnen kuat sak reronak in, Pathian thawn cat loin pehtlaihnak a nei. Laubach in, “Ka hrang ahcun Pathian thawn cat loin thinlung muril thawn biak awknak nei ding le A Thu vek cekci ih nun ding hi a si” a ti.\nThlacam ringring uh. Paul ih fialmi a si.\nThlacam paihnak thlarau in pe aw, maw Bawipa,\nCuti’n Nangmah thawn kan pehzom aw ringring thei ding;\nKa nunram lamzin bingbo ih ka feh lai ah,\nNang ka hnen um camcin hram.\nThlacamnak hi thawthawt zat in cam ringring ding a si.